Diari Oficial de la Generalitat Valenciana


Sumari del DOGV 6493, del 01-04-2011 (2011/3587)

Informació pública de la sol·licitud d'autorització ambiental integrada amb declaració d'impacte ambiental, per a una ampliació d'activitat existent d'aqüicultura intensiva en béns de domini públic maritimoterrestre davant del terme municipal de Guardamar del Segura.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3587


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada amb declaració d'impacte ambiental, per a una ampliació d'activitat existent d'aqüicultura intensiva en béns de domini públic maritimoterrestre davant del terme municipal de Guardamar del Segura. [2011/3587]  
  
  
  
Després de la modificació per part de l'interessat del projecte de granja marina codificat com Gramabasa 2, i de conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental (DOGV 5256, d'11.05.2006), se sotmet novament a informació pública l'expedient seguit a instàncies de Granja Marina Bahía de Santa Pola, SLU, amb CIF núm. X28208492, que té com a objecte l'atorgament de l'autorització ambiental integrada amb declaració d'impacte ambiental per a una activitat de dues granges marines d'aqüicultura intensiva existents amb ampliació, davant del terme municipal de Guardamar del Segura (Alacant):   
- Peticionari: Granja Marina Bahía de Santa Pola, SLU.  
- Projectes inclosos en la Llei 2/2006, de 5 de maig, annex II, epígraf 1.1, instal·lacions per a l'aqüicultura intensiva que tinguen una capacitat de producció superior a 500 tones l'any:  
a) Granja Gramabasa 1-3: projecte per a la fusió i ampliació de dues instal·lacions aqüícoles de granja marina  
b) Granja Gramabasa 2: projecte per al desplaçament i ampliació de les instal·lacions aqüícoles de Gramabasa 2  
- Emplaçament de les plantes: davant del terme municipal de Guardamar del Segura (Alacant)  
- Coordenades UTM:  
- Superfície en béns de domini públic maritimoterrestre:  
a) Sol·licitada per Gramabasa 1-3 (fusió i ampliació): 633.750 m²  
b) Sol·licitada per Gramabasa 2 (desplaçament i ampliació): 948.675 m²  
- Instal·lacions:   
a) Gramabasa 1-3: 36 gàbies de 28,65 m de diàmetre i 9 gàbies de 12,73 m de diàmetre  
b) Gramabasa 2: 36 gàbies de 28,6 m de diàmetre, 9 gàbies de 16 m de diàmetre i plataforma-sitja d'alimentació  
- Producció anual en tones:  
a) Gramabasa 1-3: 1.800 d'orada i 700 de llobarro  
b) Gramabasa 2: 2.730 d'orada i 1.170 de llobarro  
- Emplaçament de les instal·lacions a terra: polígon industrial Santa Anna, parcel·la 91, Guardamar del Segura  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
D'acord amb l'article 28.3 de la llei esmentada, aquest tràmit és comú per a aquells procediments les actuacions dels quals s'integren en l'autorització ambiental integrada, i també per als que requereixen autoritzacions substantives de les indústries assenyalades en l'article 10.1 de la llei esmentada.  
Durant aquest termini les persones interessades poden examinar el projecte presentat en la Direcció Territorial de la Conselleria de Medi Ambient, Aigua, Urbanisme i Habitatge, al carrer de Churruca, 29, d'Alacant i a l'Ajuntament de Guardamar del Segura, on estarà exposat en hores d'atenció al públic.  
  
Alacant, 10 de març de 2011.- El director territorial: Ramón Rizo Aldeguer.